Mars lost its oceans due to loss of magnetic field know how Ocean in Mars: মঙল গ্ৰহতো আছিল মহাসাগৰ, কিন্তু কিদৰে মহাসাগৰ বিলুপ্তি ঘটিছিল নাছাৰ প্ৰাথমিক অনুসন্ধান- News18 assam\nHome » photogallery » world »Ocean in Mars: মঙল গ্ৰহতো আছিল মহাসাগৰ, কিন্তু কিদৰে মহাসাগৰ বিলুপ্তি ঘটিছিল বিজ্ঞানীৰ প্ৰাথমিক অনুসন্ধান\nOcean in Mars: মঙল গ্ৰহতো আছিল মহাসাগৰ, কিন্তু কিদৰে মহাসাগৰ বিলুপ্তি ঘটিছিল বিজ্ঞানীৰ প্ৰাথমিক অনুসন্ধান\nমঙ্গল গ্ৰহত এসময়ত মহাসাগৰ আছিল, কিন্তু ইয়াৰ চুম্বকীয় ক্ষেত্ৰৰ সৈতে সেয়া নাইকিয়া হৈ গৈছিল। নতুন অধ্যয়নত গৱেষকসকলে চুম্বকীয় ক্ষেত্ৰখন নাইকিয়া হোৱাৰ কাৰণ বিচাৰি উলিয়াবলৈ মঙ্গল গ্ৰহৰ কেন্দ্ৰৰ দৰে পৰিস্থিতি সৃষ্টি কৰি ইয়াৰ কাৰণ লক্ষ্য কৰিছিল। তেওঁলোকে বিচাৰি উলিয়াইছিল যে কেন্দ্ৰৰ পৰিৱৰ্তনৰ বাবে চুম্বকীয় ক্ষেত্ৰ কেনেকৈ নাইকিয়া হৈছিল।\n। February 12, 2022, 15:08 IST\nমঙল গ্ৰহতো (Mars) আছিল বিশাল মহাসাগৰ। পৃথিৱীৰ দৰে চুম্বকীয় ক্ষেত্ৰও আছিল মঙল গ্ৰহৰ। কিন্তু পিছত এই চুম্বকীয় ক্ষেত্ৰও নাইকিয়া হয় নাইকিয়া হয় মহাসাগৰো। এটা নতুন অধ্যয়নে বৰ্ণনা কৰিছে ইয়াৰ কাৰণ। (ছবিঃ ESO/M. Kornmesser/N. Risinger)\nমঙল গ্ৰহৰ ভূ-তাত্ত্বিক ৰূপে সদায়ে বিজ্ঞানীসকলক আকৰ্ষিত কৰি আহিছে। পৃথিৱীৰ আটাইতকৈ ওচৰত থকাৰ বাবে ইয়াৰ আটাইতকৈ বেছি অধ্যয়ন কৰা হৈছে আৰু বহুতো মহাকাশ যানেও তাত অধ্যয়ন চলাইছে। এই অধ্যয়নত মঙল গ্ৰহত যে এসময়ত মহাসাগৰ আছিল, ইয়াৰ নিজা চুম্বকীয় ক্ষেত্ৰ (Magnetic Field) আছিল, এনে বহুতো কথা জানিব পৰা গৈছে। টকিঅ' বিশ্ববিদ্যালয়ৰ পৃথিৱী আৰু গ্ৰহ বিজ্ঞান বিভাগৰ অধ্যাপক কেই হৰোজে মঙলৰ চুম্বকীয় ক্ষেত্ৰৰ সত্যতা বিচাৰি উলিয়াবলৈ চেষ্টা কৰিছিল। (ছবিঃ শ্বাটাৰষ্টক)\nহৰোজে কৈছিল যে পৃথিৱীৰ চুম্বকীয় ক্ষেত্ৰটো ইয়াৰ কেন্দ্ৰত থকা গলিত ধাতুৰ বিশাল প্ৰবাহৰ দ্বাৰা নিয়ন্ত্ৰিত হয়। এইটো বিশ্বাস কৰা হয় যে আন গ্ৰহবোৰৰ চুম্বকীয় ক্ষেত্ৰও একেধৰণে কাম কৰে। মঙল গ্ৰহৰ আভ্যন্তৰীণ গাঁথনি সম্পৰ্কে এতিয়ালৈকে কোনো তথ্য নাই, কিন্তু এই গ্ৰহৰ উল্কাপিণ্ডবোৰে দেখুৱাইছে যে ইয়াৰ কেন্দ্ৰত (Core of Mars) যথেষ্ট গলিত লোৰ সৈতে ছালফাৰ আছে। (ছবিঃ Wikimedia Commons)\nমঙ্গল গ্ৰহত নাছাৰ অনুসন্ধানে দেখুৱাইছে যে মঙল গ্ৰহৰ কেন্দ্ৰটো বুজি পোৱাতকৈ ডাঙৰ আৰু কম ঘনত্বৰ। ইয়াত হাইড্ৰজেনৰ দৰে পাতল উপাদানৰ উপস্থিতিও থাকিব লাগে। এই তথ্যৰ দ্বাৰা, গৱেষকসকলে মঙল গ্ৰহৰ লো-ধাতুৰ কেন্দ্ৰৰ পৰিস্থিতি সৃষ্টি কৰি ইয়াৰ পৰীক্ষা কৰাৰ চেষ্টা কৰিছিল। (ছবিঃ শ্বাটাৰষ্টক)\nএই পৰীক্ষাত হীৰা আৰু লেজাৰ ব্যৱহাৰ কৰা হৈছিল। গৱেষকসকলে পদাৰ্থৰ এটা নমুনা সৃষ্টি কৰিছিল, য'ত মঙল গ্ৰহত পোৱা লো, ছালফাৰ আৰু হাইড্ৰজেনৰ মিশ্ৰণ আছিল। তেওঁলোকে এই নমুনাটো হীৰা আৰু লেজাৰৰ মাজত ৰাখিছিল আৰু ইয়াক সংকুচিত কৰিছিল। ইয়াৰ দ্বাৰা মঙল গ্ৰহৰ কেন্দ্ৰৰ অধ্যয়ন কৰা হৈছিল। (ছবিঃ শ্বাটাৰষ্টক)\nএই পৰীক্ষাৰ দ্বাৰা বহুতো কথা জানিব পৰা গৈছিল। দেখা গৈছিল যে সমান পৰিমাণৰ লো-ছালফাৰ-হাইড্ৰজেন তৰল দুটা পৃথক তৰলত বিভক্ত হয় যাক এনে চাপত আগতে কেতিয়াও দেখা পোৱা নাছিল। হৰোজে বৰ্ণনা কৰিছিল যে এই তৰলবোৰৰ এটাত লোৰ সৈতে প্ৰচুৰ পৰিমাণৰ ছালফাৰ আছিল আৰু এটাত হাইড্ৰজেনৰ প্ৰাচুৰ্য আছিল। এইটোৱে মঙল গ্ৰহত চুম্বকীয় ক্ষেত্ৰৰ সৃষ্টি আৰু সমাপ্তি ব্যাখ্যা কৰিছিল। (ছবিঃ NASA @MAVEN2Mars)\nমঙলগ্ৰহৰ কেন্দ্ৰৰ হাইড্ৰজেন সমৃদ্ধ লো তথা ছালফাৰ কম ঘনত্বৰ আছিল। আনহাতে ছালফাৰ সমৃদ্ধ লো তলৰ ওপৰ ভাগলৈ অহা দেখা গৈছিল। এই প্ৰক্ৰিয়াতে ইয়াৰ মেগনেটিক ফিল্ড তৈয়াৰ হৈছিল। এই অৱস্থাত হাইড্ৰজেন বায়ুমণ্ডলত থাকিব পাৰিছিল আৰু পানী পৃষ্ঠভাগত তলৰ অৱস্থাত আছিল। কিন্তু সময়ত মঙলৰ কেন্দ্ৰৰ (Core of Mars) এই প্ৰবাহ বন্ধ হয় আৰু ফলত মেগনেটিক ফিল্ডো শেষ হয়। এয়া ৪ বিলিয়ন বছৰ আগতে শেষ হৈছিল। ফলত বায়ুমণ্ডলৰ দৰে পৃষ্ঠৰ পানীও শেষ হয়। এনেদৰে অপমৃত্যু ঘটে মঙলৰ মহাসাগৰৰৰ। (ছবিঃNASA Goddard Space Flight Center)
